ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
অপ্টোইলেক্ট্রনিক, স্বয়ংচালিত যন্ত্রের জন্য কম্পন থেকে স্বল্পমূল্যে যথাযথ পরিমাণ ন্যানো জেনারেটর বিদ্যুৎ উৎপাদন করতে পারে
নয়াদিল্লী, ২৬ জুন, ২০২১
বিজ্ঞানীরা একটি সহজ, ব্যয় সাশ্রয়ী, যথাযথ স্বচ্ছ ন্যানো জেনারেটর তৈরি করেছেন। এই যন্ত্র কম্পন থেকে বিদ্যুৎ উৎপাদন করতে পারে- যা অপ্টোইলেক্ট্রনিক্স, স্বয়ংক্রিয় যন্ত্র এবং অন্যান্য চিকিৎসা সরঞ্জামে ব্যবহার করা যায়।
পুনর্নবীকরণযোগ্য জ্বালানীর উৎস সন্ধানে বিভিন্ন উদ্যোগ নেওয়া হয়েছে। কার্বন নিঃসরণ কমিয়ে বিশ্বের উষ্ণায়ন সমস্যাকে নিয়ন্ত্রণ করা এখন অন্যতম চ্যালেঞ্জ হয়ে দাঁড়িয়েছে। টাচ স্ক্রিন, বৈদ্যুতিন পদ্ধতিতে বিভিন্ন বার্তা প্রদর্শনের মতো যন্ত্রে অপ্রচলিত পদ্ধতিতে বিদ্যুৎ উৎপাদন করা হয়।
বিদ্যুৎ উৎপাদনের জন্য কম্পমান বস্তুর থেকে ট্রাইবোইলেক্ট্রিক ন্যানো জেনারেটর্স  ব্যবহার করা যায়। দুটি ভিন্ন ধরণের বস্তুকে স্পর্শ করিয়ে একটির উপরীতলে অন্যটিকে যান্ত্রিকভাবে ঘষলে ওই উপাদানের উপরিভাগে থাকা ইলেক্ট্রন বিচ্যুত হয়। তার থেকে বিদ্যুৎ উৎপাদন সম্ভব। কিন্তু টিইএনজি-র এই পদ্ধতি ব্যয়বহুল। কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা বেঙ্গালুরুর সেন্টার ফর ন্যানো অ্যান্ড সফ্ট ম্যাটার সায়েন্সেসের একদল বিজ্ঞানী থার্মোপ্লাস্টিক পলিইউরিথিন  ব্যবহার করে একটি টিইএনজি তৈরি করেছেন। এই টিপিইউ-এ থাকা ন্যানো ফাইবার তীব্র বেগে ঘুরিয়ে তার উপর একটি ইলেক্ট্রনের স্তর তৈরি করতে পারে। যার থেকে বিদ্যুৎ উৎপাদন করা সম্ভব। এই যন্ত্রের সাহায্যে অপ্টোইলেক্ট্রনিক্স, স্বয়ংক্রিয় যন্ত্র সহ বিভিন্ন চিকিৎসা সরঞ্জামে বিদ্যুতের চাহিদা মেটানো যেতে পারে।
CG/CB/NS
(Visitor Counter : 178
অর্থমন্ত্রক
আর্থিক প্রতিষ্ঠানগুলির উন্নয়নে প্রয়োজনীয় কাঠমো এবং তহবিলের জন্য বিশেষজ্ঞ কমিটি গঠন
আবাসন ক্ষেত্রে নিয়ন্ত্রণ কর্তৃপক্ষ গঠনে রিজার্ভ ব্যাঙ্কের কাছে প্রস্তাব
নয়াদিল্লি, ০৫ জুন, ২০১৯
আগামী ৫ বছরে সরকার পরিকাঠামো ক্ষেত্রে ১০০ লক্ষ কোটি টাকা বিনিয়োগের বিষয়টি বিবেচনা করছে। কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০১৯-২০ অর্থবর্ষের কেন্দ্রীয় বাজেট পেশ করে বলেন। দীর্ঘমেয়াদী ক্ষেত্রে আর্থিক প্রতিষ্ঠানগুলির উন্নয়নের লক্ষ্যে এবং তহবিল গঠন করার জন্য একটি বিশেষজ্ঞ কমিটি গঠনের প্রস্তাব করা হবে। তিনি জানান, আবাসন ক্ষেত্রটি দক্ষভাবে নিয়ন্ত্রণের জন্য আবাসন অর্থনীতির ক্ষেত্রটি এনএইচবি থেকে আরবিআই-এর হাতে ফিরিয়ে দেবার প্রস্তাব করা হয়েছে। এ ব্যাপারে অর্থবিলে বিভিন্ন প্রস্তাব করা হয়েছে।
অবসরভাতা প্রাপকদের সুবিধার্থে পেনশন তহবিল নিয়ন্ত্রক এবং উন্নয়ন কর্তৃপক্ষের থেকে এনপিএস ট্রাস্টকে আলাদা করার প্রস্তাব দেওয়া হয়েছে। আন্তর্জাতিক স্তরে বিমা সংক্রান্ত লেনদেনের সুবিধার জন্য এবং আন্তর্জাতিক আর্থিক সংস্হাগুলির অধীনে বিদেশী বিমা সংস্হাগুলি এদেশে শাখা খোলার সুবিধার্থে প্রয়োজনীয় তহবিলের পরিমাণ ৫ হাজার কোটি টাকা থেকে কমিয়ে ১ হাজার কোটি টাকা করা হয়েছে।
আর্থিকভাবে সমৃদ্ধ নন-ব্যাঙ্কিং আর্থিক প্রতিষ্ঠানগুলি সম্পদ কেনার ক্ষেত্রে সরকার রাষ্ট্রায়ত্ত ব্যাঙ্কগুলির জন্য এককালীন ৬ মাসে ঋণ পরিশোধ নিশ্চয়তা আংশিকভাবে কার্যকর করার প্রস্তাব করেছে। নন ব্যঙ্কিং আর্থিক প্রতিষ্ঠানগুলির জন্য আরও বেশি অংশগ্রহণকারীকে আকর্ষণ করার লক্ষ্যে আইনের প্রয়োজনীয় সংশোধন করা হবে।
CG/CB/NS
(Visitor Counter : 95
পর্যটনমন্ত্রক
কেন্দ্রীয় পর্যটন মন্ত্রকের উদ্যোগে ‘দেখো আপনা দেশ’ পর্যায়ক্রমে আন্তর্জাতিক যোগ দিবসে ‘ভারত যোগের গন্তব্য’ শীর্ষক ৩৫তম ওয়েবিনার
নয়াদিল্লি, ২২ জুন, ২০২০
(দেশের স্বাস্থ্য-বিজ্ঞানের প্রাচীন রূপ ‘যোগ’-এর সুফল তুলে ধরতে এবং একে কেন্দ্র করে পর্যটনের সম্ভাবনা সম্পর্কে সাধারণ মানুষকে অবহিত করতে কেন্দ্রীয় পর্যটন মন্ত্রক ‘ভারত যোগের গন্তব্য’ শীর্ষক ৩৫তম ওয়েব-ভিত্তিক আলোচনাসভার আয়োজন করে। আন্তর্জাতিক যোগ দিবসে দেশের পর্যটন মানচিত্রে যোগকে যুক্ত করে কিভাবে পর্যটনের বিকাশ ঘটানো যায়, তা তুলে ধরতেই এই উদ্যোগ নেওয়া হয়েছে। ‘এক ভারত শ্রেষ্ঠ ভারত’ কর্মসূচির আওতায় ভারতের সমৃদ্ধশালী বৈচিত্র্যকে তুলে ধরতেই এই ওয়েবিনারগুলির আয়োজন করা হচ্ছে।
রবিবার আয়োজিত এই ৩৫তম ওয়েবিনারটি পরিচালনা করেন কেন্দ্রীয় পর্যটন মন্ত্রকের অতিরিক্ত মহানির্দেশক শ্রী রুপিন্দর ব্রার। ওয়েবিনারে উপস্থিত ছিলেন গ্রিনওয়ে-র সিইও শ্রী অচল মেহেরা এবং মধ্যপ্রদেশের মহুয়া বন রিসর্টের প্রতিষ্ঠাতা।
ওয়েবিনারের ভাষণে শ্রী অচল মেহেরা যোগের গুরুত্ব প্রসারে প্রধানমন্ত্রী শ্রী নরেন্দ্র মোদী যে উদ্যোগ গ্রহণ করেছেন তার উচ্ছ্বসিত প্রশংসা করেন। তাঁর মতে, যোগব্যায়াম কেবলমাত্র একটি শারীরিক অনুশীলনই নয়, এর থেকে স্বাস্থ্য এবং সুস্থতার বিষয়গুলি প্রকাশ পায়। শারীরিক, মানসিক এবং আধ্যাত্মিক ক্ষেত্রে যোগের গুরুত্ব রয়েছে।
কোভিড-১৯ মহামারীর জেরে বর্তমান পরিস্থিতিতে সম্মিলিত যোগাভ্যাস করা সম্ভব ছিল না। তাই, সরকারের পক্ষ থেকে বাড়িতে থেকেই পরিবারের সঙ্গে যোগাভ্যাসের ওপর গুরুত্ব আরোপ করা হয়। এমনকি, বিভিন্ন সংগঠনের পক্ষ থেকেও প্রযুক্তি-নির্ভর যোগচর্চার ওপর বিশেষ জোর দেওয়া হয়। এর ফলে, বহু সংখ্যক মানুষ যোগ অনুশীলনের সঙ্গে যুক্ত হন। রাষ্ট্রসঙ্ঘ আন্তর্জাতিক যোগ দিবস উপলক্ষে ভার্চ্যুয়াল যোগ অনুশীলনের আয়োজন করেছিল।
গত ১৪ই এপ্রিল থেকে কেন্দ্রীয় পর্যটন মন্ত্রক দেখো আপনা দেশ পর্যায়ক্রমের আওতায় একাধিক ওয়েবিনার আয়োজন করে এসেছে। মন্ত্রকের নিজস্ব ওয়েবসাইট, MyGov India ইউটিউব চ্যানেল এবং ইক্রেডিবল ইন্ডিয়ার ইউটিউভ চ্যানেল ও সোশ্যাল মিডিয়ায় এই ওয়েবিনারগুলি দেখা যাবে। কেন্দ্রীয় পর্যটন মন্ত্রকের ইউটিউব চ্যানেলটির ওয়েবসাইটটি হল -https://www.youtube.com/channel/UCbzIbBmMvtvH7d6Zo_ZEHDA/videos।
CG/SS/DM
বিজ্ঞানওপ্রযুক্তিমন্ত্রক
সিএসআইআর-সিএমইআরআই বহু পরিস্থিতিতে জীবন রক্ষায় সক্ষম একটি অক্সিজেনের পরিমাণ বাড়ানোর ইউনিট তৈরি করেছে
নতুন দিল্লি, ০৮ এপ্রিল, ২০২১
অক্সিজেনের পরিমাণ বাড়ানোর ইউনিট হলো এমন একটি যন্ত্র যা বায়ু থেকে নাইট্রোজেনকে অপসারণ করে অক্সিজেন সমৃদ্ধ বাতাস সরবরাহ করে থাকে এবং বাতাসে অক্সিজেনের মাত্রা বৃদ্ধিতে সাহায্য করে। এই সরবরাহকৃত বাতাস, যেখানে অক্সিজেনের পরিমাণ বেশী, সেটি শ্বাসকষ্টের সমস্যায় ভোগা রোগীদের নাসাল ক্যাননুলা বা অক্সিজেন মাস্কের মাধ্যমে সরবরাহ করা হয়। এই যন্ত্রটি বাড়ি, প্রান্তিক স্থান অথবা দীর্ঘস্থায়ী পালমোনারি রোগাক্রান্ত , দীর্ঘস্থায়ী হাই পোক্সেমিয়া এবং ফুসফুসের রোগে আক্রান্ত রোগীদের সুবিধার জন্য হাসপাতালে ব্যবহার করা যেতে পারে।
সিএসআইআর-সিএমইআরআই-এর দেশীয় পদ্ধতিতে তৈরি এই অক্সিজেনের পরিমাণ বাড়ানোর ইউনিট বাতাস থেকে নাইট্রোজেন অপসারণ করে অক্সিজেনের ঘনত্ব বৃদ্ধিতে সাহায্য করে থাকে। কোভিড-১৯ রোগের চিকিৎসায় অক্সিজেন থেরাপির ক্ষেত্রে এই ইউনিটটি বিশেষ সহায়তা প্রদান করেছে বলে ইতিমধ্যেই প্রমাণিত হয়েছে। এই ইউনিটটি সমুদ্র স্থল থেকে ৮ হাজার ফুট উচ্চতা পর্যন্ত কাজ করতে পারে। এমনকি এই ইউনিট মডেলের একটি অপসোনাল প্লাগ আছে,যা লাগালে ১৪ হাজার ফুট উচ্চতা পর্যন্ত এই ইউনিট কাজ করতে পারবে।এই কারণে সঙ্কটময় পরিস্থিতিতে উচ্চ ভূখণ্ডে যুদ্ধ ক্ষেত্রেও খুব সহজেই এই ইউনিট ব্যবহার করা যেতে পারে।
সিএসআইআর-সিএমইআরআই-এর অধিকর্তা অধ্যাপক ডঃ শ্রী হরিশ হিরানি এই ইউনিট প্রসঙ্গে বিস্তারিত ব্যাখ্যা দেন। তিনি বলেন, এই ইউনিটটিকে বাড়ি, হাসপাতাল, উঁচু পার্বত্য অঞ্চলে সেনাবাহিনীতে এবং প্রান্তিক এলাকায় খুব সহজেই ব্যবহার করা যাবে। এমনকি এই অক্সিজেনের পরিমাণ বাড়ানোর ইউনিটটি কোভিড-১৯ রোগীর চিকিৎসায় বিশেষ কার্যকর হয়েছে বলেও তিনি জানান । শ্রী হিরানি আরও বলেন, ওই ইউনিটটি অক্সিজেন সিলিন্ডারের চাহিদা হ্রাসের ক্ষেত্রে বিশেষভাবে সাহায্য করবে। প্রতিটি ইউনিটের সরঞ্জামের দাম প্রায় ৩৫ হাজার টাকা। এই ইউনিট তৈরির প্রযুক্তি তেলেঙ্গানার রঙ্গা রেড্ডি-র জেন মেডিকেল টেকনোলজি প্রাইভেড লিমিটেডকে হস্তান্তর করা হয়েছে।
CG/SS/SKD/
(Visitor Counter : 162
তথ্যওসম্প্রচারমন্ত্রক
তথ্য ও সম্প্রচার মন্ত্রক এবং প্রসার ভারতী ২০২১-এর ভারত পার্ভে জন্য প্রস্তুতি নিচ্ছে
নতুন দিল্লি, ২৫ জানুয়ারি, ২০২১
প্রজাতন্ত্র দিবস উদযাপনের পাশাপাশি একযোগে প্রতিবছর ভারত পারভ্ বলে একটি মেগা ইভেন্টের আয়োজন করা হয়। এই ইভেন্টের উদ্দেশ্য, দেশপ্রেমের উদ্দীপনা জাগ্রত করা এবং দেশের সমৃদ্ধ ও বৈচিত্র্যময় সাংস্কৃতিক ঐতিহ্যকে উপস্থাপনা করা। কোভিড অতিমারি জনিত পরিস্থিতির কারণে ২৬ থেকে ৩১ জানুয়ারি, পর্যটন মন্ত্রকের উদ্যোগে ২০২১ ভারত পারব্ এবার ভার্চুয়াল মাধ্যমে অনুষ্ঠিত হবে। এই ভার্চুয়াল মাধ্যমেই বিভিন্ন রাজ্য, কেন্দ্রশাসিত অঞ্চল এবং বিভিন্ন মন্ত্রকের থিম প্যাভিলিয়ন অন্তর্ভুক্ত থাকবে। ভারত পারবের সামগ্রিক থিমটি আত্মনির্ভর ভারত এবং এক ভারত শ্রেষ্ঠ ভারত- এর দিকে মনোনিবেশ করা হবে। প্রসার ভারতী, পাবলিকেশন ডিভিশন এবং ব্যুরো অফ আউট্রিচ কমিউনিকেশন ভারত পারবে অংশ নিচ্ছে। তারাও প্যাভেলিয়ান দিচ্ছে।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০২ জুন, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯৩.৭০ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ১৯,৫০৯
সক্রিয়ভাবে আক্রান্তের পরিমাণ ০.০৫ শতাংশ
বর্তমানে আরোগ্যের হার ৯৮.৭৪ শতাংশ
গত ২৪ ঘন্টায় ২,৫৮৪ জন আরোগ্য লাভ করেছেন।
আরোগ্যের সংখ্যা মোট বেড়ে হয়েছে ৪,২৬,২০,৩৯৪
গত ২৪ ঘণ্টায় নতুন করে আক্রান্তের সংখ্যা ৩,৭১২
দৈনিক আক্রান্তের হার ০.৮৪ শতাংশ
সাপ্তাহিক ভিত্তিতে আক্রান্তের হার ০.৬৭ শতাংশ
এ পর্যন্ত ৮৫.১৩ কোটি নমুনা পরীক্ষা করা হয়েছে;
গত ২৪ ঘন্টায় ৪,৪১,৯৮৯টি নমুনা পরীক্ষা করা হয়েছে
CG/ SB
(Visitor Counter : 83
প্রতিরক্ষামন্ত্রক
ভারতীয় সেনাপ্রধানদের কনক্লেভ-এর অষ্টম সংস্করণ ১৬ সেপ্টেম্বর, ২০২১ থেকে শুরু হবে
নতুন দিল্লি,১৫ সেপ্টেম্বর, ২০২১
ভারতীয় সেনা প্রধানদের কনক্লেভ-এর অষ্টম সংস্করণ হিসাবে ভারতীয় সেনাবাহিনীর সেনা প্রধানদের এবং প্রাক্তন সেনা প্রধানদের সমাবেশ ১৬ সেপ্টেম্বর,২০২১ থেকে নতুন দিল্লিতে শুরু হচ্ছে। যা চলবে ১৮ সেপ্টেম্বর পর্যন্ত। তিন দিনের এই সমাবেশে নেপাল সেনাবাহিনীর প্রাক্তন প্রধান, যারা ভারতীয় সেনাবাহিনীতে সম্মানিত প্রধান ছিলেন তাঁদেরকে আমন্ত্রণ জানানো হয়েছে।
এই কনক্লেভ হচ্ছে প্রাক্তন নিরাপত্তারক্ষী এবং ভারতীয় সেনাবাহিনীর বর্তমান নেতৃত্বের মধ্যে ভাব বিনিময়ের একটি ফোরাম। এই ফোরামে ভারতীয় সেনাবাহিনীর দ্রুত রূপান্তর ও আত্মনির্ভরশীলতার মাধ্যমে স্বনির্ভর হয়ে ওঠা এবং মেক ইন ইন্ডিয়া প্রচেষ্টার মাধ্যমে ভারতীয় সেনাবাহিনীর জন্য প্রতিরক্ষা উৎপাদন ও দক্ষতার ক্ষেত্রে উদ্যোগ নিয়ে আলোচনা করা হবে।
ভারতের প্রাক্তন সেনাপ্রধানরা ১৬ সেপ্টেম্বর জাতীয় সমর স্মৃতিসৌধে পুষ্পস্তবক অর্পনের সময় সেনাবাহিনীর বীর শহীদদের প্রতি শ্রদ্ধা জানাবেন। এর পাশাপাশি, ১৭ সেপ্টেম্বর সেনাবাহিনীর পদস্থ কর্মকর্তাদের সঙ্গে একটি মত বিনিময় কর্মসূচীর আয়োজন করা হয়েছে। সেখানে সেনাপ্রধানরা ভারতীয় প্রতিরক্ষা উৎপাদন সোসাইটির সদস্যদের সঙ্গেও ভারতে তৈরি প্রতিরক্ষা সরঞ্জাম সম্পর্কে আলোচনা করবেন।
টোকিওতে সম্প্রতি আয়োজিত অলিম্পিক গেমসে দেশের জন্য সম্মান অর্জনকারী সৈনিকদের সঙ্গেও সেনাপ্রধানরা দেখা করবেন বলে স্থির রয়েছে।
CG/ SB
(Visitor Counter : 104
সড়কপরিবহণওমহাসড়কমন্ত্রক
দিব্যাঙ্গজনদের মালিকাধীন পরিবহণের উপযোগী মেয়াদ উত্তীর্ণ যানবাহনের ক্ষেত্রে রাজ্য সরকার/কেন্দ্রশাসিত প্রশাসনগুলির তরফ থেকে যে সমস্ত ছাড়/সুযোগ-সুবিধা ও সহায়তা দেওয়া হয়, তা আরও বাড়ানোর জন্য কেন্দ্রীয় সড়ক পরিবহণ ও মহাসড়ক মন্ত্রকের পক্ষ থেকে পরামর্শ জারি
নয়াদিল্লি, ১৩ নভেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রক দিব্যাঙ্গজনদের আরও সুবিধার্থে তাঁদের মালিকাধীন মেয়াদ উত্তীর্ণ পরিবহণে উপযোগী যানবাহনের ক্ষেত্রে রাজ্য সরকার/কেন্দ্রশাসিত প্রশাসনগুলির তরফ থেকে যে সমস্ত ছাড়/সুযোগ-সুবিধা ও সহায়তা দেওয়া হয়, তা আরও বাড়ানোর পরামর্শ জারি করা হয়েছে।
এর আগে মন্ত্রক ১৯৮৯ – এর কেন্দ্রীয় মোটরগাড়ি আইনের ২০ নম্বর ফর্ম সংশোধনের লক্ষ্যে গত ২২শে অক্টোবর জিএসআর ৬৬১  শীর্ষক নির্দেশ জারি করে। এই নির্দেশ অনুযায়ী, দিব্যাঙ্গজনেরা  গাড়ি ক্রয়/গাড়ির মালিকানা ও মোটরগাড়ি যানবাহনের কাজে ব্যবহারের ক্ষেত্রে সরকারের বিভিন্ন কর্মসূচির আওতায় জিএসটি সহ অন্যান্য সুযোগ-সুবিধা পাচ্ছেন। কেন্দ্রীয় মোটরগাড়ি আইনে এই সংশোধনের ফলে দিব্যাঙ্গজনদের গাড়ির মালিকানার বিষয়টি স্পষ্টভাবে প্রতিফলিত হয়েছে এবং বিভিন্ন কর্মসূচির আওতায় তাঁরা সরকারি সুযোগ-সুবিধাগুলি গ্রহণ করতে পারছেন।
কেন্দ্রীয়মন্ত্রিসভা
কেন্দ্রীয় মন্ত্রিসভা বিদেশে কৌশলগত দিক থেকে গুরুত্বপূর্ণ পরিকাঠামো প্রকল্পগুলির দরপত্র আহ্বানের জন্য ভারতীয় সংস্থাগুলিকে সাহায্য করতে কনসেশনাল ফাইনান্সিং স্কিমের মেয়াদ বৃদ্ধি অনুমোদন করল
নয়াদিল্লি, ০১ আগস্ট, ২০১৮
বিদেশে কৌশলগত দিক থেকে গুরুত্বপূর্ণ পরিকাঠামো প্রকল্পগুলির দরপত্র আহ্বানের জন্য ভারতীয় সংস্থাগুলিকে সাহায্য করতে কনসেশনাল ফাইনান্সিং স্কিমের প্রথম মেয়াদ বৃদ্ধির বিষয়টি কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়।
কনসেশনাল ফাইনান্সিং স্কিমের আওতায় কেন্দ্রীয় সরকার ভারতীয় সংস্থাগুলিকে বিদেশে কৌশলগত দিক থেকে গুরুত্বপূর্ণ পরিকাঠামো প্রকল্পগুলির দরপত্র আহ্বানের ক্ষেত্রে ২০১৫-১৬ সাল থেকে সহায়তা দিয়ে আসছে। প্রকল্পটি অব্যাহত রাখার গুরুত্ব বিবেচনা করে এর মেয়াদ ২০১৮-২০২৩ পর্যন্ত আরও পাঁচ বছর বাড়ানোর ব্যাপারে প্রস্তাব দেওয়া হয়। কেন্দ্রীয় মন্ত্রিসভা আজ এই প্রস্তাবেই শিলমোহর দিল।
ঋণদাতা ব্যাঙ্কগুলিকে ইন্টারেস্ট ইক্যুলাইজেশন সাপোর্ট বাবদ যে অর্থ দিতে হবে, তার আর্থিক বোঝা মেটানোর জন্য আর্থিক বিষয়ক দপ্তর প্রতি বছর বাজেট সংস্থান করবে। ভারতীয় মুদ্রায় ইন্টারেস্ট ইক্যুলাইজেশন সাপোর্ট বাবদ ২০১৮-১৯ – এ ৪২ কোটি ২৫ লক্ষ টাকা, ২০১৯-২০-তে ৬৫ কোটি টাকা, ২০২০-২১-এ ১২১ কোটি ৮৮ লক্ষ টাকা, ২০২১-২২ – এ ১৮৮ কোটি ৫০ লক্ষ টাকা এবং ২০২২-২৩ – এ ২০৮ কোটি টাকা ব্যয় হবে। এই পাঁচ বছরে মোট ব্যয়ের পরিমাণ দাঁড়াবে ৬২৫ কোটি ৬৩ লক্ষ টাকা।
CG/BD/SB……
(Visitor Counter : 60
প্রধানমন্ত্রীরদপ্তর
নাগপুরে মহারাষ্ট্র সমৃদ্ধি মহামার্গ-এর উদ্বোধন করলেন প্রধানমন্ত্রী
নয়াদিল্লি, ১১ ডিসেম্বর, ২০২২
প্রধানমন্ত্রী শ্রী নরেন্দ্র মোদী হিন্দু হৃদয় সম্রাট বালাসাহেব ঠাকরে মহারাষ্ট্র সমৃদ্ধি মহামার্গ-এর প্রথম দফার সূচনা করেছেন। ৫২০ কিলোমিটার দীর্ঘ এই পথটি নাগপুর এবং শিরডি-র মধ্যে যোগাযোগ স্থাপন করছে।
প্রধানমন্ত্রী ট্যুইটে বলেন;
“আমরা উচ্চ-গুণমান সম্পন্ন পরিকাঠামোর উন্নয়নে প্রতিশ্রুতিবদ্ধ। নাগপুর এবং শিরডি-র মধ্যে সড়ক-এর এক অনন্য উদাহরণ। আধুনিক এই সড়ক প্রকল্পের উদ্বোধন করে সড়ক পথে যাত্রাও করেছি। আমি নিশ্চিত মহারাষ্ট্রের অর্থনৈতিক উন্নয়নে এই সড়ক বিশেষ ভূমিকা পালন করবে।”
নাগপুরে পৌঁছানোর পর প্রধানমন্ত্রীকে সাদর অভ্যর্থনা জানানো হয়। মহারাষ্ট্রের মুখ্যমন্ত্রী শ্রী একনাথ শিন্ডে, রাজ্যপাল ভগত সিং কোশিয়ারি, উপমুখ্যমন্ত্রী শ্রী দেবেন্দ্র ফড়নবিশ এবং কেন্দ্রীয় সড়ক যোগাযোগ মন্ত্রী শ্রী নীতীন গড়করি, প্রধানমন্ত্রীর সঙ্গে উপস্থিত ছিলেন।
প্রেক্ষাপট
প্রধানমন্ত্রী শ্রী নরেন্দ্র মোদী নাগপুর এবং শিরড়ি-র মধ্যে যোগাযোগ স্থাপনকারী ৫২০ কিলোমিটার দীর্ঘ হিন্দু হৃদয় সম্রাট বালাসাহেব ঠাকরে মহারাষ্ট্র সমৃদ্ধি মহামার্গ-এর প্রথম দফার সূচনা করেছেন।
দেশে যোগাযোগ ব্যবস্থার উন্নয়নে প্রধানমন্ত্রী লক্ষ্য পূরণের ক্ষেত্রে এই সড়ক এক অনন্য উদাহরণ। ৫৫ হাজার কোটি টাকা ব্যয়ে এটি নির্মাণ করা হয়েছে মহারাষ্ট্রের ১০টি জেলার ওপর দিয়ে যাতে এই সড়ক পথ এক্সপ্রেসওয়েটি আশেপাশের অন্য ১৪টি জেলার যোগাযোগ ব্যবস্থারও উন্নতি ঘটাবে। সমৃদ্ধি মহামার্গ দিল্লী-মুম্বাই এক্সপ্রেসওয়ে, জওহরলাল নেহরু, পোর্ট ট্রাস্ট এবং অজন্তা ইলোরা, শিরডি, লোনার-এর মতো পর্যটন ক্ষেত্রের সঙ্গে যোগাযোগ স্থাপন করবে। মহারাষ্ট্রের অর্থনৈতিক উন্নয়নে সমৃদ্ধি মহামার্গ বিশেষ গুরুত্বপূর্ণ ভূমিকা পালন করবে।
PG/PM/NS
(
শিল্পওবাণিজ্যমন্ত্রক
অকেজো ডেটা দূর করতে শিল্প প্রসার ও অভ্যন্তরীণ বাণিজ্য দপ্তর আইইএম ডেটা আপডেট করার প্রক্রিয়া শুরু করেছে
নতুন দিল্লি, ১৯ আগস্ট, ২০২১
বিভিন্ন শিল্প ও বাণিজ্যিক সংস্থা সহ অন্যান্য ব্যবহারকারীদের সঠিক তথ্য প্রদানে যাবতীয় অকেজো ডেটা দূর করে আইইএম ডেটা আপডেট করতে শিল্প প্রসার ও অভ্যন্তরীণ বাণিজ্য দপ্তর প্রয়োজনীয় উদ্যোগ গ্রহণ করেছে। আইইএম ডেটা আপডেট করার প্রক্রিয়া সংশ্লিষ্ট শিল্প সংস্থাগুলির সুবিধার্থে করা হয়েছে। যাদের ইতিমধ্যেই আইইএম দেওয়া হয়েছে।
(উল্লেখ করা যেতে পারে, শিল্প প্রসার ও অভ্যন্তরীণ বাণিজ্য দপ্তর আইইএম আবেদনপত্র দাখিলের জন্য গত মার্চ মাস থেকে নতুন রূপে সজ্জিত জি২বি পোর্টাল চালু করেছে। এই পোর্টালের মাধ্যমে একটি সংস্থা বা বাণিজ্যিক প্রতিষ্ঠানকে তার ঠিকানা নির্বিশেষে একক আইইএম জারি করা হচ্ছে। এমনকি, জি২বি পোর্টালে আবেদনকারীদের সুবিধার্থে ইতিমধ্যেই পাওয়া আইইএম সংক্রান্ত তথ্য আপডেট বা পুনর্সংযোজনের জন্য পৃথক একটি উইনডো গত ১৫ জুলাই থেকে চালু করা হয়েছে। এই পোর্টালে অনলাইন আবেদন দাখিলের সময় ব্যবহারকারীদের সুবিধার্থে ইউজার ম্যানুয়াল এবং ভিডিও টিউটোরিয়ালের সুবিধা রয়েছে। ডেটায় পরিবর্তন বা সংযোজনের প্রয়োজন না থাকলেও সমস্ত আইইএম প্রাপকদের নতুন করে আবেদনপত্র দাখিল করতে হবে। এজন্য কোন শুল্ক লাগবে না। আবেদনপত্র দাখিলের সময় প্রয়োজনীয় নথিপত্র আপলোড করতে হবে। আবেদনপত্র যাচাইয়ের পর সংশ্লিষ্ট আবেদনকারীকে কিউআর কোড সম্বলিত একটি স্বয়ংক্রিয় প্রাপ্তিস্বীকারপত্র দেওয়া হবে।
CG/BD/AS
সামাজিকন্যায়ওক্ষমতায়নমন্ত্রক
তপশিলিদের জন্য এনসিএসসি "অনলাইন অভিযোগ ব্যবস্থাপনা পোর্টাল" চালু করেছে
নতুন দিল্লি, ১৪ এপ্রিল,২০২১
কেন্দ্রীয় যোগাযোগ, তথ্যপ্রযুক্তি, আইন ও বিচার মন্ত্রী শ্রী রবিশঙ্কর প্রসাদ তপশিলি সম্প্রদায়ের জাতীয় কমিশন, এনসিসির-র জন্য একটি অনলাইন অভিযোগ ব্যবস্থাপনা পোর্টাল চালু করেছে। অনুষ্ঠানে অন্যদের মধ্যে উপস্থিত ছিলেন, সামাজিক ন্যায় ও ক্ষমতায়ন মন্ত্রকের মন্ত্রী শ্রী রতন লাল কাটারিয়া এবং এনসিএসসি চেয়ারম্যান শ্রী বিজয় সামলা। ভারতরত্ন বাবাসাহেব আম্বেদকরের ১৩০- তম জন্মদিবস উপলক্ষে অনুষ্ঠানের আয়োজন করা হয়েছিল।
পোর্টালটির আনুষ্ঠানিক উদ্বোধন করে কেন্দ্রীয় মন্ত্রী শ্রী রবিশঙ্কর প্রসাদ বলেন, আজ ভারতরত্ন' ডঃ বি আর আম্বেদকরের জন্মদিবস একটি গুরুত্বপূর্ণ দিন। যিনি সমাজ সংস্কারক এবং অর্থনৈতিক সংস্কারক হিসেবে সমাদৃত ছিলেন। ভারতের সংবিধান রচয়িতা হিসেবে তাঁর অবদান সর্বজন স্বীকৃত।
কেন্দ্রীয় মন্ত্রী বলেন, ডিজিটাল ভারতবর্ষে উন্নয়ন ঘটাতে তথ্য ও প্রযুক্তি মন্ত্রক একাধিক পদক্ষেপ গ্রহণ করেছে। আমাদের দেশে ডিজিটাল আন্দোলনকে গণ আন্দোলনের রূপ নেওয়া উচিত বলে তিনি মন্তব্য করেন।
কেন্দ্রীয় রাষ্ট্র মন্ত্রী শ্রী রতন লাল কাটারিয়া বলেন, সমাজে পিছিয়ে পড়া এবং দুর্বলতর শ্রেণীর মানুষের স্বার্থে কেন্দ্রীয় সামাজিক ন্যায় ও ক্ষমতায়ন মন্ত্রক এগিয়ে এসেছে। তিনি জানান, অভিযোগ ব্যবস্থাপনা মূলক এই পোর্টাল তপশিলি সম্প্রদায়ভুক্ত মানুষের ক্ষেত্রে সহায়ক হয়ে উঠবে। দেশের যেকোনো প্রান্তের এই সম্প্রদায়ভুক্ত মানুষ তাঁদের অভিযোগ পোর্টালের মাধ্যমে দায়ের করতে পারবেন।
CG/ SB
(Visitor Counter : 173
প্রধানমন্ত্রীরদপ্তর
২০১৭-র আইএএস ব্যাচের সহকারি সচিবদের সমাপ্তি অনুষ্ঠানে প্রধানমন্ত্রী
নয়াদিল্লি, ০১ অক্টোবর, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লিতে ২০১৭-র আইএএস ব্যাচের সহকারি সচিবদের সমাপ্তি অনুষ্ঠানে যোগ দেন।
এই আধিকারিকরা বিভিন্ন বিষয়ে প্রধানমন্ত্রীর সামনে নিজেদের উপস্হাপনা পেশ করেন। এরমধ্যে ছিল উন্নয়নে আগ্রহী জেলাগুলির রূপান্তর, স্বচ্ছতা তথা দ্রুত পরিষেবা প্রদানের জন্য বিভিন্ন প্রশাসনিক সমাধানসূত্র প্রভৃতি।
প্রধানমন্ত্রী আধিকারিকদের নতুন ধ্যান-ধারণা ও দৃষ্টিভঙ্গি গ্রহণে উৎসাহিত করেন। তিনি আধিকারিকদের বিভিন্ন সূত্র থেকে পাওয়া তথ্যের বিশ্লেষণ করে তার মূল বিষয় ও ভাবনা আত্মস্হ করার পরামর্শ দেন। এই আধিকারিকদের শিক্ষার প্রতি আগ্রহ ও কৌতুহল বজায় রাখারও পরামর্শ দেন তিনি।
আধিকারিকদের সঙ্গে মত-বিনিময়ের সময় প্রধানমন্ত্রী বলেন, দায়িত্ব ও কর্তব্য বজায় রাখা একজন সরকারি কর্মচারীর কাছে সর্বোচ্চ গুরুত্বপূর্ণ বিষয়। এধরণের দায়িত্ব ও কর্তব্যবোধই নিরপেক্ষতা বজায় রাখতে সাহায্য করে।
জনগণের অংশগ্রহণের গুরুত্বের ওপর জোর দিয়ে প্রধানমন্ত্রী তরুণ এই আধিকারিকদের সরকারি প্রকল্প ও কর্মসূচিগুলির কার্যকর রূপায়ণে সমবেত প্রয়াস গ্রহণের পরামর্শ দেন। সহকারি সচিব পদে দায়িত্ব পালনের সময় তারা যে অভিজ্ঞতা সঞ্চয় করেছেন তা আত্মস্হ করার কথাও প্রধানমন্ত্রী বলেন।
বিভিন্ন বিষয়ে তরুণ আধিকারিকদের উপস্হাপনার প্রশংসা করে প্রধানমন্ত্রী তাঁদের ভবিষ্যৎ প্রচেষ্টার সাফল্য কামনা করে বলেন, আপনাদের সাফল্য দেশের জন্য গুরুত্বপূর্ণ। আপনাদের সাফল্য বহু মানুষের জীবনে পরিবর্তন নিয়ে আসতে পারে।
CG/BD/NS
(Visitor Counter : 56
অর্থমন্ত্রক
২০১৮-১৯ অর্থবর্ষে স্বেচ্ছায় আয়কর সংক্রান্ত তথ্য প্রকাশের বিষয়ে কেন্দ্রীয় প্রত্যক্ষ্য কর পর্ষদ ২০শে জুলাই থেকে ই-প্রচারাভিযান শুরু করছে
নয়াদিল্লী, ১৮ জুলাই, ২০২০
আয়কর দপ্তর আয়কর দাতাদের সুবিধার্থে ২০১৮-১৯ অর্থবর্ষে স্বেচ্ছায় আয়কর সংক্রান্ত তথ্য প্রকাশের বিষয়ে ২০শে জুলাই থেকে ই-প্রচারাভিযান শুরু করছে। ১১ দিন ধরে অর্থাৎ ৩১শে জুলাই পর্যন্ত এই প্রচারাভিযান চলবে। করদাতাদের আয়কর দাখিল সম্পর্কিত বিষয়ে সচেতন করে তুলতে এই উদ্যোগ নেওয়া হয়েছে। যেসব ব্যক্তি ২০১৮-১৯ অর্থবর্ষে এখনো আয়কর দাখিল করেননি বা যাদের দাখিলের সময় ত্রুটি অথবা আয়কর সংক্রান্ত কোন তথ্য দেওয়া নেই এই ই-প্রচারাভিযানের মাধ্যমে তারা সেই তথ্য জমা দিতে পারবেন। তবে শুধু মাত্র ২০১৮-১৯ অর্থবর্ষের জন্যই এই সুবিধা চালু করা হচ্ছে।
এই ই-প্রচারের উদ্দেশ্য হ'ল করদাতাদের, বিশেষত ২০১৮-১৯ অর্থবর্ষে, আই-টি বিভাগ থেকে প্রাপ্ত তাদের কর / আর্থিক লেনদেনের তথ্য যাচাইকরণের সুবিধা প্রদান এবং স্বেচ্ছায় আয়কর সংক্রান্ত তথ্য প্রকাশের বিষয়ে প্রচার চালানো। এতে করদাতারা কোন নোটিশ পাবেন না এবং তাদের কোন তদন্ত প্রক্রিয়ার মধ্য দিয়ে যেতে হবে না।
এই ই-প্রচারাভিযানটি করদাতাদের সুবিধার্থেই পরিচালিত হচ্ছে। এই ই-প্রচারাভিযানের আওতায় আয়কর বিভাগ সুনির্দিষ্ট করদাতাদের কাছ থেকে আর্থিক লেনদেন সংক্রান্ত তথ্য, আর্থিক বিবরণী, কর ছাড়ের উৎস, বিদেশ থেক প্রাপ্ত অর্থ ইত্যাদি বিষয়ে তথ্য জানতে চাইবে। তবে এই তথ্য যাচাই এর জন্য ইমেল অথবা এসএমএস পাঠানো হবে। একইসঙ্গে আয়কর দপ্তর পণ্য পরিষেবা কর, আমদানি-রপ্তানী, মিউচুয়াল ফান্ড সম্পর্কিত তথ্যও সংগ্রহ করবে।
তবে এটি উল্লেখযোগ্য যে তথ্য বিশ্লষণ করে দেখা গেছে ২০১৮-১৯ আর্থ বর্ষ সম্পর্কিত উচ্চমূল্যের লেনদেনের ক্ষেত্রে বেশ কিছু আয়করদাতা ২০১৯-২০ অর্থবর্ষে এখনও আয়কর দাখিল করেননি। সেইসব নির্দিষ্ট করদাতাদের চিহ্নিত করা হয়েছে।
ই-প্রচারের আওতায় করদাতারা নির্দিষ্ট পোর্টালে উচ্চমূল্যের লেনদেন সম্পর্কিত তথ্য জমা দিতে পারবেন। তারা এই বিকল্পগুলির মধ্যে যে কোনও একটি নির্বাচন করে অনলাইনে প্রতিক্রিয়াও নিবন্ধভুক্ত করতে পারেন: সেগুলি হল- তথ্য সঠিক,  তথ্য সম্পূর্ণ সঠিক নয়,  তথ্যটি অন্য ব্যক্তির / বছরের সাথে সম্পর্কিত,  তথ্যটি নকল / অন্যান্য প্রদর্শিত তথ্যের মধ্যে রয়েছে, এবং  তথ্য নিষ্ক্রিয়। অনলাইনে তারা সব কাজ করতে পারবেন। এর জন্য কোনওভাবেই আয়কর অফিসে যাওয়ার দরকার নেই।
এটা উল্লেখযোগ্যভাবে যে ২০১৯-২০ অর্থবর্ষের জন্য আয়কর দাখিল ও সংশোধন করার সময়সীমা ৩১শে জুলাই পর্যন্ত করা হয়েছে। আয়কর বিভাগ করদাতাদের এই ই-প্রচারাভিযানে অংশ নেওয়ার জন্য আহ্বান জানিয়েছে।
(CG/SS/NS
বৈদ্যুতিন ও তথ্যপ্রযুক্তি মন্ত্রক
সেমি-কন্ডাক্টর এবং ডিসপ্লে ফ্যাব গড়ে তোলার জন্য কেন্দ্র যে আবেদনপত্র আহ্বান করেছে সেগুলি ইন্ডিয়া সেমি-কন্ডাক্টর মিশন-এর পোর্টালের মাধ্যমে জমা দিতে হবে
নয়াদিল্লি, ৩১ মে, ২০২৩
কেন্দ্রীয় সরকার পরিবর্তিত ‘সেমিকন ইন্ডিয়া’ কর্মসূচির আওতায় ১লা জুন থেকে সেমি-কন্ডাক্টর ফ্যাব এবং ডিসপ্লে ফ্যাব গড়ে তোলার জন্য আবেদন আহ্বান করেছে। ২০২১-এর ডিসেম্বরে ৭৬ হাজার কোটি টাকার এই কর্মসূচির আওতায় দেশজুড়ে সেমি-কন্ডাক্টর এবং ডিসপ্লে তৈরির ব্যবস্থাপনা গড়ে তুলতে উৎসাহ দেওয়া হবে। ইন্ডিয়া সেমি-কন্ডাক্টর মিশন পুরো কর্মসূচির ব্যবস্থাপনার দায়িত্বে রয়েছে।
এই কর্মসূচির আওতায় যে কোনও সংস্থা, কনসর্টিয়াম, যৌথ উদ্যোগ, সেমি-কন্ডাক্টর অথবা বিশেষ প্রযুক্তির ডিসপ্লে ফ্যাব গড়ে তুলতে চাইলে মূল প্রকল্পের ৫০ শতাংশ আর্থিক সহায়তা হিসেবে প্রদান করা হবে। ২০২৪-এর ডিসেম্বর পর্যন্ত প্রকল্পের জন্য আবেদনপত্র জমা দেওয়া যাবে। এ পর্যন্ত ২৬টি আবেদনপত্র জমা পড়েছে যার মধ্যে পাঁচটি অনুমোদন পেয়েছে।
CG/CB/DM/…..31st May, 2023
(Visitor Counter : 59
স্বরাষ্ট্র মন্ত্রক
কোভিড-১৯ পরিস্থিতিতে উন্নতির বিষয়টি বিবেচনায় রেখে প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় সরকার আগামীকাল থেকে শ্রী কর্তারপুর সাহিব করিডর পুনরায় খোলার সিদ্ধান্ত নিয়েছে
মোদী সরকারের এই সিদ্ধান্তের ফলে অসংখ্য শিখ পু্ণ্যার্থী উপকৃত হবেন
নতুন দিল্লি, ১৬ নভেম্বর, ২০২১
কোভিড-১৯ পরিস্থিতিতে উন্নতির বিষয়টি বিবেচনায় রেখে প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় সরকার আগামীকাল  থেকে শ্রী কর্তারপুর সাহিব করিডর পুনরায় খোলার সিদ্ধান্ত নিয়েছে। উল্লেখ করা যেতে পারে, কোভিড-১৯ মহামারীজনিত পরিস্থিতির দরুণ গত ১৬ মার্চ এই করিডর বন্ধ করা হয়েছিল। কোটি কোটি ভারতবাসীর কাছে শ্রী কর্তারপুর সাহিব এক পুণ্যস্থান। তাই শ্রী কর্তারপুর সাহিব করিডর দিয়ে পুণ্যার্থীদের যাতায়াত পুনরায় শুরু করার বিষয়ে মোদী সরকারের সিদ্ধান্ত শিখ সম্প্রদায়ের প্রতি সংবেদনশীলতাকেই প্রতিফলিত করে। মোদী সরকারের এই সিদ্ধান্তের ফলে অগণিত শিখ পুণ্যার্থী উপকৃত হবেন।
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ এই করিডর দিয়ে পুণ্যার্থীদের যাতায়াত পুনরায় শুরু করার প্রক্রিয়া ত্বরান্বিত করার জন্য আধিকারিকদের সঙ্গে পর্যালোচনা বৈঠক করেছেন। শ্রী কার্তারপুর সাহিব করিডর দিয়ে পুণ্যার্থীদের যাতায়াতে সুবিধার জন্য বর্তমান কোভিড বিধি-নিষেধগুলি মেনে চলতে হবে।
আন্তর্জাতিক সীমান্তে ডেরা বাবা নানক জিরো পয়েন্টে শ্রী কার্তারপুর সাহিব করিডর দিয়ে পুণ্যার্থীদের যাতায়াত শুরু করতে পন্থা-পদ্ধতি স্থির করার বিষয়ে ২০১৯-এর ২৪ অক্টোবর পাকিস্তানের সঙ্গে ভারতের চুক্তি স্বাক্ষরিত হয়। এই চুক্তি স্বাক্ষর অনুষ্ঠানে বিদেশ মন্ত্রক, প্রতিরক্ষা মন্ত্রক ও স্বরাষ্ট্র মন্ত্রকের পাশাপাশি পাঞ্জাব সরকারের প্রতিনিধিরা উপস্থিত ছিলেন।
এদিকে, কেন্দ্রীয় মন্ত্রিসভা দেশে ও বিদেশে যথাযথ মর্যাদায় শ্রী গুরুনানক দেব জীর ৫৫০তম আবির্ভাব তিথি উদযাপনের জন্য ২০১৮-র ২২ নভেম্বর একটি প্রস্তাব অনুমোদন করে। মন্ত্রিসভা এক ঐতিহাসিক সিদ্ধান্তে ডেরা বাবা নানক থেকে আন্তর্জাতিক সীমান্ত পর্যন্ত শ্রী কর্তারপুর সাহিব করিডরের উন্নয়নের প্রস্তাব অনুমোদন করে। ভারত থেকে পুণ্যার্থীরা যাতে সারা বছর সুষ্ঠু ভাবে গুরুদ্বার দরবার সাহিব কর্তারপুর ভ্রমণে যেতে পারেন, তার জন্যই এই পদক্ষেপ।
CG/BD/AS/
(Visitor Counter : 138